山房假寐夢有一客抱琴奏曲而去既覺詩以記之
作者：釋文珦
朝代：宋

paragraphs: 山房夜坐無衆喧，隠几而卧方澹然。
忽夢有人來我前，從容爲我揮五絃。
琴聲一一皆清圓，如聽廣樂於鈞天。
曲終倏爾升雲軿，亦有笙鶴相後先。
未知重會在何年，臨風別恨空綿綿。
覺來竟亦何有焉，唯聞漏鼓聲咽咽。
因識死生同寤寐，榮枯得失皆無意。